12/06/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.68918. Exlabesa Extrusión Padrón, S. L.

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO EXLABESA EXTRUSIÓN PADRON, S. L., con enderezo na Picaraña de Arriba-Cruces, solicita de Augas de Galicia a autorización das obras recollidas no “Proyecto básico y de ejecución de línea subterránea de alta tensión SC en 66 kV entre la SE de Padrón y la SE de Picaraña en el término municipal de Padrón A Coruña”, de setembro de 2019. O presente anuncio ten por obxecto abrir a regulamentaria información pública que prescribe o artigo 52 do Regulamento do dominio público hidráulico. Expediente: DH. W15.68918. Dentro do trazado que se pretende construir para o subministro eléctrico, prodúcense 6 cruzamentos, 4 co río Sar e 2 con regos afluentes de este.1.ª. Cruzamento do río Sar no PQ 0,477 (a liña atravesa o cauce colgada á infraestrutura existente/ponte). 2.ª. Cruzamento do Rego dos Pasales (afluente do río Sar) no PQ 1,642 (a liña atravesa o cauce mediante perforación dirixida). 3.ª. Cruzamento do río Sar no PK 2,174 (AC-301) - (a liña atravesa o cauce colgada á infraestrutura existente/ponte). 4.ª. Cruzamento do Rego da Pastoriza (afluente do río Sar) no PQ 3,696 (xunto á vía do tren Coruña-Pontevedra) - (a liña atravesa o cauce mediante perforación dirixida). 5.ª. Cruzamento do río Sar no PQ 4,144 (a liña atravesa o cauce colgada á infraestrutura existente/ponte). 6.ª. Cruzamento do río Sar baixo o viaduto do AVE (a liña atravesa o cauce mediante perforación dirixida). Estas conducións realizaranse mediante soportes suxeitos ás infraestruturas con protección mecánicas que dificulten a súa accesibilidade ou mediante conducións subterráneas por perforación horizontal dirixida. Os tubos ou canles protectoras só se poderán retirar coa axuda de ferramentas ou utensilios, ademais as proteccións mecánicas e suxecións do cable evitarán a acumulación de auga no seu interior. Todos os seus elementos metálicos para suxeción dos cables (bandexas, soportes, bridas, etc.) ou outros elementos metálicos accesibles ao persoal (pavimentos, barandas, estruturas ou tubaxes metálicas, etc.) conectaranse eléctricamente á rede de terra da instalación. No cruzamento do afluente do rego da Pastoriza debaixo do viaduto do AVE prevese unha perforación horizontal dirixida a partir de arcos de circunferencia e posterior tramo recto para poder pasar baixo a masa de auga siempre cun radio de curvatura superior ao especificado. O resto de canalizacións serán soterradas baixo tubo formigonado e coa súa correspondente cinta de sinalización. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 08 de xuño de 2020, asinado con sinatura electrónica á marxe polo xefe do Servizo Territorial, Ángel Gómez Rey.